روسیا بیمه شیرکت‌لری‌نین قیدا و گوبره صادراتینا دایر "دوست اولمایان" باتی اؤلکه‌لری‌نین بیمه شیرکت‌لری ایله موقاویله باغلاماسینا قویولان قاداغا آرا‌دان قالدیریلیب.
روسیا پرزیدنتی ولادیمیر پوتین‌ین ایمضالادیغی فرمانلا روسیا ارزاق و گوبره صادراتچیلارینین، خصوصیله قارا دنیز تاخیل دهلیزی سازیشی‌نین بیمه خیدمت‌لرینه داها آسان چیخیش الده ائتمه‌سی هدف‌لنیر.
2023-جو ایلین ژانویه آییندان قوه‌یه مینه‌جک فرمانا اساساً، روسیا بیمه شیرکت‌لری‌نین قیدا و گوبره صادراتیندا دوست اولمایان اؤلکه‌لرده سیغورتا شیرکت‌لری ایله موقاویله باغلاماسینا قویولان قاداغا آرا‌دان قالدیریلیب.
قلوبال ارزاق بحرانی‌نین حلی اوچون رسمی آنکارانین کووردیناسیونو ایله حیاتا کئچیریلن تاخیل داشینماسی سازیشی ژوئن‌ین 22-ده ایستانبولدا جمهور باشقانی رجب طیب اردوغانین حمایه‌سی آلتیندا اوکراینا، روسیا، تورکیه و بیرلشمیش میللت‌لر تشکیلاتی آراسیندا ایمضالانیب.
تورکیه-‌نین ائو صاحیب‌لیگی ائتدیگی دؤرد طرف‌لی دانیشیق‌لار نتیجه‌سینده نوامبرین 19-دان راضیلاشمانین مدتی 120 گون اوزادیلیب.
